Permakultūras dārzs ir visīstākais veselības dārzs - ekoloģiska un dabiski veselīga ainava, kas caur saviem tīrajiem un augstvērtīgajiem augļiem vairo veselību saimniekiem un visai apkārtnei. „Tavs uzturs lai ir Tavas zāles, un Tavas zāles lai ir Tavs uzturs!” ir teicis Hipokrāts, un nav nekāds noslēpums, ka veselīga pārtika ir tieši saistāma ar cilvēka veselību. To mēs varam panākt, ievērojot permakultūras dizaina principus, plānojot dārzu (arī uz balkona) vai saimniecību, jo tikai šādā dārzā dabas procesi var būt līdzsvaroti un nodrošināt optimālākos apstākļus dabas eksistencei un labai ražai priekš saimniekiem.